ועדת הכנסת, כנסת 15, פרוטוקול מספר 313, 2002-05-27 10:00

חברי הוועדה: אפי אושעיה מיכאל איתן זאב בוים משה גפני עבד-אלמאלכ דהאמשה אברהם הירשזון אבשלון וילן יצחק וקנין נסים זאב אליעזר זנדברג דוד טל שאול יהלום אלי כהן אמנון כהן חיים כץ סופה לנדבר רחמים מלול מרינה סולודקין אברהם פורז מאיר פרוש איוב קרא נחמה רונן מוסי רז ויצמן שירי

יועץ משפטי: ארבל אסטרחן

קצרנית: רביזיה בדבר קביעת הוועדה המיוחדת לדיון בהצ"ח תוכנית החירום הכלכלית (תיקוני חקיקה להשגת יעדי התקציב והמדיניות הכלכלית לשנות הכספים

יוסי כץ: אני פתח את הישיבה.

יוסי כץ: רבותי, אני מתכבד להעלות להצבעה את בקשת הרביזיה שהגישה סיעת יהדות התורה.

מאיר פרוש: חברים התחלפו, חברים חדשים נמצאים.

מאיר פרוש: אי אפשר להסביר?

קריאות: - -

יוסי כץ: אני רוצה להבהיר מה היה בישיבה הקודמת.

יוסי כץ: בישיבה הקודמת החליטה הוועדה על הקמת ועדה מיוחדת.

יוסי כץ: חבר הכנסת גפני ביקש רביזיה - - -

נסים זאב: מה זה?

נסים זאב: ועדת הכנסת הפכה לוועדה פוליטית?

נסים זאב: אני לא מאמין.

יוסי כץ: שניה.

יוסי כץ: חבר הכנסת גפני הגיש בקשה לרביזיה שאותה אני מעלה להצבעה.

קריאות: - -

יוסי כץ: רבותי, אני מעלה להצבעה.

יוסי כץ: לפי דרישתו של חבר הכנסת יהלום מסיעת המפד"ל, ההצבעה היא שמית.

יוסי כץ: רבותי, אני מתחיל: יוסי כץ – נגד.

יוסי כץ: אפי אושעיה אינו נוכח.

יוסי כץ: במקומו אופיר פינס – נגד.

יוסי כץ: מקסים לוי – אינו נוכח.

יוסי כץ: שירי ויצמן – נגד.

יוסי כץ: סופה לנדבר – נגד.

יוסי כץ: מוחמד ברכה – אינו נוכח.

יוסי כץ: עמיר פרץ – במקומו חיים כץ – בעד.

אופיר פינס-פז: אתה לא יכול להחליף אותו.

חיים כץ: למה אתה יכול להחליף את אושעיה ואני לא יכול להחליף אותו?

ויצמן שירי: הוא יושב במקום שלנו.

אופיר פינס-פז: המקום הוא של מפלגת העבודה.

זבולון אורלב: - - -

יוסי כץ: סליחה, חבל על הוויכוח.

יוסי כץ: חוות הדעת המשפטית היא חד משמעית.

יוסי כץ: אם יש הסכם על כך שעמיר פרץ יושב על מקומה של מפלגת העבודה, הרי כשהוא איננו נוכח עדיפות ראשונה לחבר סיעתו חיים כץ.

יוסי כץ: בעד או נגד?

חיים כץ: בעד.

יוסי כץ: זאב בוים – נגד.

יוסי כץ: אברהם הירשזון – נגד.

יוסי כץ: ישראל כץ – במקומו איוב קרא – נגד.

יוסי כץ: אמנון כהן – בעד.

יוסי כץ: יצחק סבן – בעד.

יוסי כץ: מיכאל איתן – נגד.

יוסי כץ: יצחק גאגולה – במקומו יצחק וקנין – בעד.

יוסי כץ: יאיר פרץ – במקומו דוד טל – בעד.

יוסי כץ: נעמי חזן – במקומה אבשלום וילן - נמנע תוך מחאה.

יוסי כץ: זהבה גלאון – במקומה מוסי רז – נמנע.

יוסי כץ: מרינה סולודקין – נגד.

יוסי כץ: מודי זנדברג – במקומו אברהם פורז – נגד.

יוסי כץ: נחמה רונן – נגד.

יוסי כץ: שאול יהלום – נגד.

יוסי כץ: משה גפני – במקומו מאיר פרוש – בעד.

יוסי כץ: עבד-אלמאלכ דהאמשה – בעד.

יוסי כץ: אורי אריאל – אינו נוכח.

יוסי כץ: יורי שטרן – אינו נוכח.

יוסי כץ: שבעה בעד, 12 נגד, שניים נמנעים.

יוסי כץ: הבקשה לא אושרה, אנחנו ממשיכים בדיון.

יוסי כץ: ובכן, הוועדה מחליטה על הקמתה של ועדה מיוחדת.

יוסי כץ: הצעות להרכב הוועדה המיוחדת, בבקשה.

זאב בוים: אדוני היושב ראש, אני מציע שהמפתח להרכב של הוועדה המיוחדת - - -

מאיר פרוש: יש לי הצעה אחרת.

זאב בוים: אתה עוד לא יודע מה ההצעה שלי.

מאיר פרוש: אני יודע ואני רוצה להציע הצעה אחרת.

יוסי כץ: נא לא להפריע לחבר הכנסת בוים.

זאב בוים: אדוני היושב ראש, אני מציע – על מנת לשקף נכון את הרכב הכנסת בתוך הוועדה המיוחדת הזו שדנה בתוכנית חירום כלכלית – שהמפתח יהיה נציג אחד בוועדה לחמישה חברי כנסת.

זאב בוים: מה שייתן למפלגת העבודה חמישה נציגים, לליכוד ארבעה נציגים - - -

דוד לב: למה?

דוד לב: יש להם רק 19.

זאב בוים: ש"ס – שלושה נציגים, מרצ – שני נציגים, איחוד לאומי נציג אחד, מפד"ל נציג אחד, אגודת ישראל נציג אחד, שינוי נציג אחד, מרכז נציג אחד – סה"כ 19 נציגים.

עבד-אלמאלכ דהאמשה: מה עם רע"מ וחדש?

עבד-אלמאלכ דהאמשה: אנחנו לא בכנסת?

מאיר פרוש: יש לי הצעה אחרת.

זאב בוים: יש לכם חמישה חברי כנסת?

זאב בוים: אתם התפצלתם.

זאב בוים: אם לא הייתם מתפצלים אז היה לכם נציג.

עבד-אלמאלכ דהאמשה: - - למטה.

עבד-אלמאלכ דהאמשה: ויש לי עוד חברי כנסת.

עבד-אלמאלכ דהאמשה: אתה רוצה – אני אביא לך חתימות.

נסים זאב: חוץ מסיעת ש"ס אני מוכן לקבל.

נסים זאב: ההסתייגות של סיעת ש"ס תישאר.

יוסי כץ: תודה רבה, נא לשבת.

נסים זאב: - -

יוסי כץ: חבר הכנסת נסים זאב, חבר הכנסת נסים זאב, אני קורא אותך לסדר.

עבד-אלמאלכ דהאמשה: - -

זאב בוים: כמה מונה הסיעה שלך?

זאב בוים: שלושה.

עבד-אלמאלכ דהאמשה: יש עוד שלושה ויש עוד, אני יכול להביא לך.

זאב בוים: מה זה עוד ועוד?

זאב בוים: אתם פחות מחמישה.

זאב בוים: תראה, מפלגת ישראל בעליה עם ארבעה, גם אין לה נציג.

יוסי כץ: די.

יוסי כץ: אתה לא עונה לו.

עבד-אלמאלכ דהאמשה: אז גם מגיע לה נציג.

זאב בוים: אה, גם מגיע לה?

זאב בוים: אני חושב שלא.

עבד-אלמאלכ דהאמשה: למה לא?

עבד-אלמאלכ דהאמשה: מגיע לה נציג.

יוסי כץ: סליחה, חבר הכנסת פרוש, אחרי זה חבר הכנסת טל.

ויצמן שירי: יוסי, יהיה נציג ערבי שלנו בתוך הוועדה.

ויצמן שירי: נקודה.

ויצמן שירי: בשביל שדהאמשה יירגע.

אברהם פורז: כן.

אברהם פורז: תשים חבר כנסת ערבי מהעבודה.

זאב בוים: בדיוק.

זאב בוים: אז שהעבודה תיתן נציג ערבי אחד.

יוסי כץ: סליחה, חבר הכנסת שירי ויצמן התחייב שאחד מחברי הכנסת יהיה ערבי.

עבד-אלמאלכ דהאמשה: אני רוצה שלמפלגה שלי יהיה מקום.

עבד-אלמאלכ דהאמשה: מה זה?

יוסי כץ: חבר הכנסת פרוש מדבר ורק הוא.

מאיר פרוש: אני רציתי לדבר לפני ההצבעה כי לדעתי זה תקדים מסוכן מה שעשינו היום, ששללנו סמכויות מיושב ראש ועדה בכנסת.

מאיר פרוש: זה דומה בעיני כמו להגיד לראש ממשלה: תישאר ראש ממשלה, אבל פרס מנהל את מדיניות החוץ.

אבשלום וילן: נימוק טוב, משל גרוע.

מאיר פרוש: אני רוצה להגיד עוד משפט.

מאיר פרוש: גם כשהיושב ראש הנוכחי של ועדת כספים אמר:

מאיר פרוש: תעבירו את זה אלי ואני אטפל בזה לפי התקנון, מה שצריך לעשות נעשה לא שמעתם בקולו.

מאיר פרוש: אני לא רואה כל סיבה שתוכנית כלכלית, שמדרך התקנון צריכה להגיע לוועדת כספים, תגיע פה להרכב שונה מוועדת כספים.

מאיר פרוש: אין כל סיבה לשנות את הכללים של הקדנציה הזאת.

מאיר פרוש: אתם רוצים לבוא ולשנות אותה – תבואו ותשנו, אבל - - -

אברהם פורז: למה?

אברהם פורז: זה שלכם יש שלושה על חשבון מפלגת העבודה זה מונצח.

מאיר פרוש: אני רוצה לומר בבירור: אנחנו התחלנו קדנציה בתמונת מצב כמו שצילמנו אותה אז וליהדות התורה היו שלושה.

מאיר פרוש: אני רוצה להזכיר שבמהלך הקדנציה - - -

אברהם פורז: תסביר לי איך לי יש על שישה ח"כים נציג אחד ולך עם חמישה ח"כים יש שלושה?

אברהם פורז: אתה יכול להסביר לי?

אברהם פורז: גם ב"חדר" לומדים מתמטיקה בכיתה א'.

יוסי כץ: חבר הכנסת פורז, אני קורא אותך לסדר פעם ראשונה.

מאיר פרוש: אני רוצה להזכיר דבר נוסף.

מאיר פרוש: שכאשר היו ליהדות התורה שלושה ולש"ס שלושה, במהלך הקדנציה, כאשר הגדילו את חברי ועדת הכספים מ-17 ל-19 ש"ס קיבלה ארבעה.

מאיר פרוש: ואני עומד על כך שבהצבעה – איך שאתם רוצים תעשו את זה – אני חושב שיהדות התורה צריכה לקבל שלושה וש"ס צריכה לקבל ארבעה.

אברהם פורז: למה שלושה?

אברהם פורז: אתם חמישה חברי כנסת.

אברהם פורז: מה קרה?

אברהם פורז: אתם שווים יותר?

יוסי כץ: סליחה, אני רוצה להבהיר דבר אחד.

יוסי כץ: הדרך שננקטה, שנבחרה, להקים ועדה מיוחדת, עדיפה בעיני על הדחה של יושב ראש ועדה.

זאב בוים: בדיוק.

זאב בוים: נכון.

יוסי כץ: אני חושב שלפעמים יש מקרים חריגים שבהם אין ברירה אלא להקים ועדה מיוחדת.

יוסי כץ: זה לא מקרה ראשון בתולדות הכנסת שמוקמת ועדה מיוחדת.

יוסי כץ: היו דברים מעולם.

יוסי כץ: לכן ההרכב שהוצע על ידי חבר הכנסת בוים הוא הרכב מאוזן בין קואליציה לאופוזיציה, הוא מבוסס על איזשהו היגיון פנימי ולכן אני לא חושב שאני יכול לפסול אותו.

יוסי כץ: חבר הכנסת טל, אחרי זה חבר הכנסת חיים כץ.

דוד לב: אדוני היושב ראש, אני מציע שנעביר את סמכות של הכנסת לממשלה ונאפשר לממשלה להצביע על התוכנית הכלכלית בקריאה ראשונה, שניה ושלישית ונחסוך מעצמנו את הביזיון הגדול הזה.

דוד לב: אי אפשר בכוח השלטון לדרוס את כללי הדמוקרטיה - - -

אברהם פורז: הדמוקרטיה היא שהם יקבלו שלושה, יהדות התורה?

אברהם פורז: שלושה הם יקבלו?

אברהם פורז: על חמישה ח"כים?

דוד לב: למה אתה מפריע לי?

דוד לב: אני לא מהסיעה שלו.

דוד לב: לי תהיה הצעה אחרת, אולי.

דוד לב: אני מציע שפשוט כדי שלא ייגרע מקומן של סיעות בנות ארבעה חברים, לכל סיעה בת ארבעה חברים יהיה נציג אחד.

חיים כץ: בהמשך לדבריו של חברי טל.

חיים כץ: פה מתבטא עושק המיעוט.

חיים כץ: פה זה לא החדרים והוועדות שלוקחים את הכל, זו בדיחה שמדברים על תוכנית כלכלית, שבה האוכלוסיות החלשות יפגעו – העשירים לא יפגעו.

אברהם פורז: למה?

אברהם פורז: מעלים את התקרות עד אין סוף.

חיים כץ: תסלח לי, אני מדבר.

חיים כץ: אל תפריע לי.

מיכאל איתן: אתה מייצג את החלשים?

מיכאל איתן: תתחיל משלושים אלף ומעלה.

אברהם פורז: גם נפגעים.

אברהם פורז: גם מי שיש לו מעל שלושים אלף נפגע.

יוסי כץ: חבר הכנסת פורז, אני קורא אותך לסדר פעם ראשונה.

יוסי כץ: אני לא אהסס להוציא אותך.

עבד-אלמאלכ דהאמשה: פורז מייצג את העניים, נכון?

אברהם פורז: אני לא מתיימר.

חיים כץ: כשמקימים ועדה בכנסת שבאה לדון בקיצוצים כלכליים, שכנראה שהאוכלוסיות החלשות יפגעו - גם באינפלצות הגבוהות שהיו במדינה - - - אם שמו את זה בחו"ל.

חיים כץ: יש בכנסת מזכיר ההסתדרות, זו בדיחה שלא שמים אותו בוועדה.

חיים כץ: ציבורית.

זאב בוים: הוא בכלל לא היה צריך להיות חבר כנסת.

זאב בוים: זו הבדיחה.

זאב בוים: זה מה שנכון.

חיים כץ: מאחר והכנסת החליטה שהוא יכול להיות חבר כנסת – יכול להיות שהוא לא היה צריך להיות - - -

זאב בוים: זה לא לתפארתה של הכנסת שהיא החליטה ככה.

חיים כץ: אבל הכנסת החליטה שהוא יכול להיות.

חיים כץ: אז אם אתם באים בצורה שרירותית ואומרים: אלה שפחות מארבעה חברי כנסת אין להם מנדט – מילא אין להם מנדט להיות בוועדות.

חיים כץ: מילא שהוועדות ריקות מפני שאלה שבוועדות לא יכולים לרוץ לחמישה מקומות, אז גם במצב כזה?

חיים כץ: אז יש גבול לכל בדיחה.

חיים כץ: אני חושב שלפנים משורת הדין – ואני לא מדבר עלי – בגלל תפקידו, בשביל שזה ייראה – כי צדק צריך לא רק להיראות, צריך גם להיעשות – שבצו את עמיר בלי שום קשר לגודל המפלגה.

מיכאל איתן: - -

חיים כץ: עזוב.

חיים כץ: אתה מתעסק באינטרנט, הוא מתעסק בדברים האלה.

נסים זאב: אני רוצה לומר לך, אדוני היושב ראש:

נסים זאב: אני לא חבר ועדת הכנסת, אבל אני פשוט המום מהצורה שבה הוועדה הזאת יושבת ועורפת פה ראשים וכולם מצביעים.

נסים זאב: אני המום.

נחמה רונן: יוסי, אנחנו צריכים ללכת להצבעה אחרת.

יוסי כץ: עוד שני דוברים ואנחנו מצביעים.

יוסי כץ: אני מצטער.

יוסי כץ: יש לנו שני דוברים מהאופוזיציה.

יוסי כץ: אבו וילן וחבר הכנסת דהאמשה ובזה נגמר.

זאב בוים: מספיק.

זאב בוים: מש"ס דיברו כבר.

נסים זאב: אנחנו מצביעים כאן על הדחתו של יעקב ליצמן ואני מתפלא על יושרו של שירי ויצמן, שיש לו את עזות המצח - - -

יוסי כץ: שב.

יוסי כץ: שב.

יוסי כץ: שב, בבקשה.

נסים זאב: לשבת במקומו של יושב ראש הוועדה.

נסים זאב: אני במקומך הייתי - - -

יוסי כץ: שב בבקשה.

יוסי כץ: פה לא עומדים.

יוסי כץ: חבר הכנסת נסים זאב, שב בבקשה.

נסים זאב: ראש הממשלה כבר עשה את הטעות הראשונה שלו, כשהוא התנהג כבריון ובאמצע הלילה הלך ושלח מכתב פיטורים לשרי ש"ס.

נסים זאב: אתה עכשיו הולך וממשיך במדיניות הקלוקלת של ראש הממשלה.

נסים זאב: אם אתם רוצים להציל את הממשלה הזאת, אני מציע לך אדוני היושב ראש, להתנהג פה יותר בלויאליות, יותר בחברות, יותר ב"פריות".

נסים זאב: אנחנו נתנו לראש הממשלה גיבוי לכל אורך הדרך ותוכנית החירום הכלכלית הזאת היא לא תוכנית שבאה להציל מישהו - - -

נחמה רונן: אתה בא לדבר על התוכנית עכשיו או על הוועדה?

זאב בוים: הוא לא מדבר לעניין.

נסים זאב: - - את השכבות החלשות ולפגוע בשכבות הביניים.

יוסי כץ: מה אתה מציע?

סופה לנדבר: יוסי, אנחנו אנחנו צריכים ללכת להצביע בוועדה אחרת.

נסים זאב: אני מציע שיושב ראש ועדת הכספים יעקב ליצמן חייב להישאר, גם כיושב ראש הוועדה המיוחדת.

יוסי כץ: תודה רבה.

יוסי כץ: חבר הכנסת דהאמשה.

נחמה רונן: אין זמן.

סופה לנדבר: אנחנו צריכים ללכת להצביע.

זאב בוים: אמרת שאתה סוגר.

יוסי כץ: חבר הכנסת דהאמשה מתנהג בנימוס.

יוסי כץ: תתנהגו גם אתם כך.

אפי אושעיה: שיחזור בו.

אפי אושעיה: מה זה שהוא קורא לראש הממשלה "בריון"?

סופה לנדבר: בריון זה "ז'לוב".

סופה לנדבר: מה, ראש הממשלה שלנו זה "ז'לוב"?

סופה לנדבר: מה קרה?

סופה לנדבר: איך אתה מרשה לו?

נסים זאב: מה זה?

נסים זאב: זה חומת מגן שתיים.

נסים זאב: באמצע הלילה להוציא מכתבי פיטורין?

זאב בוים: אתה דיברת כבר.

זאב בוים: מספיק.

יוסי כץ: חבר הכנסת זאב, אני קורא אותך לסדר.

זאב בוים: תוציא אותו וזהו.

נסים זאב: ככה מנהלים מדינה?

קריאות: - -

יוסי כץ: חבר הכנסת נסים זאב, אני קורא אותך לסדר.

יוסי כץ: חבר הכנסת דהאמשה.

אברהם הירשזון: אדוני היושב ראש, הצעה לסדר.

עבד-אלמאלכ דהאמשה: אדוני היושב ראש, חברי חברי הכנסת.

עבד-אלמאלכ דהאמשה: בהצעה כפי שהובאה על ידי זאב בוים יש פה טרנספר לערבים בלבוש בחירה חוקית.

עבד-אלמאלכ דהאמשה: לפי המנדט שאתה קבעת - - -

שאול יהלום: גם מולדת לא מקבלים.

עבד-אלמאלכ דהאמשה: בסדר.

עבד-אלמאלכ דהאמשה: סיעות שיש להן חמישה חברי כנסת קיבלו שלושה וסיעות שיש להן שמונה עשר או תשעה עשר קיבלו ארבעה.

עבד-אלמאלכ דהאמשה: זאת אומרת, שלושה חברי כנסת מוסיפים עוד מנדט.

אברהם פורז: מעגלים.

עבד-אלמאלכ דהאמשה: אנחנו, שתי הסיעות הערביות הגדולות, כל אחת בת שלושה חברים.

עבד-אלמאלכ דהאמשה: אתה רוצה שאני אגייס לך עוד שני חברים?

זאב בוים: למה התפצלתם?

זאב בוים: מישהו אמר לכם להתפצל?

זאב בוים: התחננתם להתפצל.

זאב בוים: הם התפצלו בשביל כסף, עכשיו הם בוכים.

זאב בוים: מזה תאכל ומזה אל תנח ידך.

עבד-אלמאלכ דהאמשה: בדרך הזאת אתם מוציאים שליש מהכנסת החוצה.

יוסי כץ: חבר הכנסת דהאמשה, הטענה שלך מאד הגיונית ואם זה יהווה תמריץ לאיחוד בין הסיעות הערביות, עשינו משהו.

עבד-אלמאלכ דהאמשה: אתה רוצה חתימות?

עבד-אלמאלכ דהאמשה: אני אביא לך.

זאב בוים: לא, לא.

זאב בוים: תילחמו ביחד.

יוסי כץ: תודה.

יוסי כץ: חבר הכנסת אבו וילן ואחרון חבר הכנסת מלול.

אבשלום וילן: למה?

אבשלום וילן: למה?

נחמה רונן: יוסי, אמרת שאתה סוגר.

אבשלום וילן: אני נרשמתי בהתחלה.

אבשלום וילן: תשבו בשקט.

אבשלום וילן: יש גבול לכל דבר.

יוסי כץ: באמת יש גבול.

יוסי כץ: אני רוצה להעביר הצבעה בצורה מסודרת, אבל לא לרמוס את זכויות המיעוט.

יוסי כץ: בבקשה.

אבשלום וילן: הצעת הוועדה הזאת מהווה תקדים מאד מסוכן מבחינת הכנסת.

אבשלום וילן: עם זאת, במצב שנוצר, כאשר חבר הכנסת ליצמן יהיה חייב להביא את כל הקיצוצים במשרדים לוועדת הכספים ולא לוועדה המיוחדת, נוצר פה מצב בלתי אפשרי, כאשר חבר כנסת, יו"ר ועדה מנצל את סמכויותיו מעל ומעבר וגם המהלך הזה שאתם נוקטים פה הוא בלתי תקין פרלמנטרית – מה שנקרא: כשר אבל מסריח" – לכן מרצ נמנעת כמחאה על כל ההליכים שנוקטים פה.

יוסי כץ: תודה רבה.

יוסי כץ: אחרון חבר הכנסת מלול ואני מפנה את הדברים של חבר הכנסת וילן לתשומת לב יושב ראש הקואליציה.

רחמים מלול: מה שהיה לי לומר על כל הצעד הזה של הקואליציה אמרתי ביום חמישי, אבל מאידך גיסא אני הצעתי הצעה שאדוני הגדיר אותה ביום חמישי כיצירתית ואדוני גם הבטיח לקיים על זה הצבעה.

רחמים מלול: ההצעה שלי אמרה כך: כיוון שאתם מנשלים את יושב ראש ועדת הכספים מדיון בתוכנית הכלכלית על סמך הצהרותיו בתקשורת שהוא כנגד התוכנית הכלכלית, אני הצעתי, כיוון שכל ההתנגדות של ליצמן היא אך ורק לסעיף בתוכנית המדבר על קצבאות הילדים, שיפוצל אך ורק הסעיף הזה מן התוכנית ורק הוא יידון בוועדה מיוחדת או בוועדת העבודה ושאר התוכנית תועבר כרגיל לוועדת הכספים - - -

אברהם הירשזון: וליצמן לא יעכב את זה?

רחמים מלול: הוא לא יעכב.

רחמים מלול: הוא לא יעכב.

זאב בוים: מי אמר לך שהוא לא יעכב את זה?

זאב בוים: חוץ מזה, הצבענו כבר על ועדה מיוחדת.

רחמים מלול: אז אני מציע שהוועדה המיוחדת תדון אך ורק בסעיף קצבאות הילדים.

זאב בוים: אז בתוך הוועדה היא תדון.

יוסי כץ: תודה.

יוסי כץ: אמרתי מקודם: ההצעה היא הצעה יצירתית.

יוסי כץ: אני אעמיד אותה להצבעה בהנחה שהצעה אחרת לא תעבור.

יוסי כץ: אם הצעה אחרת תעבור אז מובן מאליו שלא אוכל להעמיד אותה להצבעה.

יוסי כץ: ההצעה היא יצירתית, אבל קודם כל יש הצעה של יושב ראש הקואליציה.

יוסי כץ: רבותי, מי בעד ההצעה שהציע יושב ראש הקואליציה חבר הכנסת בוים, ירים את ידו.

עבד-אלמאלכ דהאמשה: זה עושק המיעוט.

עבד-אלמאלכ דהאמשה: אתם מנטרלים שליש מהכנסת - - -

זאב בוים: שמענו אותך.

זאב בוים: אדוני, סגן יושב ראש הכנסת, זו הצבעה עכשיו.

עבד-אלמאלכ דהאמשה: איזו הצבעה?

עבד-אלמאלכ דהאמשה: הצבעה על עושק המיעוט?

יוסי כץ: מי נגד, ירים את ידו.

יוסי כץ: מי נמנע?

יוסי כץ: 12 בעד, 7 נגד, אחד נמנע.

יוסי כץ: תודה רבה.

רחמים מלול: רביזיה.

יוסי כץ: מי מבקש רביזיה.

רחמים מלול: אני.

זאב בוים: רביזיה תוך שתי דקות.

יוסי כץ: רביזיה בעוד רבע שעה.

קריאות: - -

יוסי כץ: סליחה, אני מצטער.

יוסי כץ: רבע שעה.

יוסי כץ: ב-10:45.

זאב בוים: כל מי שיוצא, בעוד רבע שעה שיהיה פה.

יוסי כץ: בעוד רבע שעה המשך, הצבעה על הרביזיה.

יוסי כץ: הישיבה הופסקה בשעה 10:30.

יוסי כץ: הישיבה חודשה בשעה: 10:45.

יוסי כץ: לחבר הכנסת דהאמשה יש טענה, בבקשה.

עבד-אלמאלכ דהאמשה: הרי הוועדה המיוחדת הזו מורכבת מוועדת הכנסת וועדת הכספים ביחד.

עבד-אלמאלכ דהאמשה: איפה העניין הזה נעלם?

עבד-אלמאלכ דהאמשה: התמסמס?

זאב בוים: לא.

זאב בוים: מי אמר?

זאב בוים: ועדה מיוחדת – תפתח את התקנון ותסתכל.

זאב בוים: זו לא ועדה משותפת, זו ועדה מיוחדת.

זאב בוים: אדוני סגן יושב ראש הכנסת, סעיף 17 לתקנון, אני מפנה את תשומת לבך.

זאב בוים: סעיף 17 לתקנון.

עבד-אלמאלכ דהאמשה: אדוני, זה לא נכון.

עבד-אלמאלכ דהאמשה: זה מנטרל רבע מהכנסת הזאת.

זאב בוים: מה זה לא נכון?

זאב בוים: בבקשה, הצבעה שמית.

עבד-אלמאלכ דהאמשה: לא מספיק ש - - - עושק את המיעוט, גם הוועדה הזאת?

יוסי כץ: סליחה, אולי תקשיבו ליועצת המשפטית?

יוסי כץ: בבקשה, גבירתי.

אנה שניידר: הערה לדבריו של חבר הכנסת דהאמשה.

אנה שניידר: סעיף 21א לחוק יסוד הכנסת קובע, כי הכנסת תבחר מבין חבריה ועדות קבועות והיא רשאית לבחור מבין חבריה גם ועדות לעניינים מסוימים.

אנה שניידר: תפקידי הוועדות, סמכויותיהן וסדרי עבודתן במידה שלא נקבעו בחוק, יקבעו בתקנון.

אנה שניידר: מכוח הסעיף הזה קיים סעיף 17 לתקנון שדן בוועדות לעניינים מסוימים והוא כמובן כפוף לחוק היסוד.

אנה שניידר: חוק היסוד אומר שאפשר לבחור ועדה לעניינים מסוימים מבין חברי הכנסת.

אנה שניידר: אין מגבלה שזה יהיה מוועדה כזו או אחרת, אלא מטבע בריאתה ועדה מיוחדת זאת ועדה שהיא גם מיוחדת מבחינת ההרכב שלה, מבחינת מספר החברים ומבחינת הסמכויות שלה, שמליאת הכנסת צריכה לקבוע אותן.

אנה שניידר: כמובן, שכל מה שאני אומרת כפוף לכך שלא ייווצר מצב שלא תהיה שוויוניות בוועדה והנושא של שוויוניות – אותו מפתח – זו נקודה פוליטית שאני לא מתערבת בה.

אנה שניידר: אבל אם תבואו - - -

אברהם פורז: רגע, זה פסול שאומרים: כל חמישה מקבלים ייצוג?

אברהם פורז: יש בזה פסול?

אנה שניידר: לא אמרתי שזה פסול.

אברהם פורז: זה פוגע בעיקרון השוויון, לדעתך?

עבד-אלמאלכ דהאמשה: כן.

עבד-אלמאלכ דהאמשה: זה פוגע בעיקרון השוויון.

אברהם פורז: אני שואל אותה.

אברהם פורז: לא אותך.

חיים כץ: היא תגיד לך מה שאתה רוצה לשמוע.

חיים כץ: כן.

אברהם פורז: היא תגיד לי מה שאני רוצה לשמוע?

אברהם פורז: זה לא יפה להגיד כך.

זאב בוים: זה לא יפה.

חיים כץ: אני מושך את זה בחזרה.

נסים זאב: תשמעו גם מה שלא נעים לכם.

אנה שניידר: אני לא מתערבת – ואסור לי להתערב – בהחלטות פוליטיות שלכם.

אברהם פורז: לא, אבל את יכולה לומר לוועדה: אתם פוגעים בעיקרון השוויון, אל תעשו את זה.

אנה שניידר: הדבר היחיד שאני אומרת זה שהוועדה צריכה להיות לפי הרכב סיעתי.

אנה שניידר: לא מסיעה אחת שיהיו נציגים, כי אז בוודאי שיש פגיעה בשוויון.

יוסי כץ: אבל את מסכימה אתי שאם זה היה יוצר מצב – המפתח הסיעתי – שיש 15 או 16 חברים מהקואליציה ו - - - זה היה פוגע בעיקרון השוויון.

חיים כץ: מה בקשר לעושק המיעוט?

אברהם פורז: עד עכשיו היה עושק הרוב.

אברהם פורז: הגיע הזמן שיהיה פעם שלטון הרוב.

קריאות: - -

יוסי כץ: תודה רבה.

יוסי כץ: אני מעמיד להצבעה את בקשת הרביזיה על ההחלטה הקודמת שלנו.

זאב בוים: הצבעה אישית.

יוסי כץ: אני פותח בהצבעה.

יוסי כץ: יוסי כץ – נגד בקשת הרביזיה.

יוסי כץ: אפי אושעיה – נגד.

יוסי כץ: מקסים לוי – אינו נוכח.

יוסי כץ: שירי ויצמן – נגד.

יוסי כץ: סופה לנדבר – נגד.

יוסי כץ: מוחמד ברכה – אינו נוכח.

יוסי כץ: עמיר פרץ – במקומו חיים כץ – בעד.

יוסי כץ: זאב בוים – נגד.

יוסי כץ: אברהם הירשזון – נגד.

יוסי כץ: ישראל כץ – במקומו איוב קרא – נגד.

יוסי כץ: מיכאל איתן – נגד.

יוסי כץ: אמנון כהן – בעד.

יוסי כץ: יצחק סבן – במקומו יצחק וקנין – בעד.

יוסי כץ: יצחק גאגולה – במקומו נסים זאב – בעד.

יוסי כץ: יאיר פרץ – במקומו רחמים מלול – בעד.

יוסי כץ: נעמי חזן – במקומה אבשלום וילן – נמנע.

יוסי כץ: זהבה גלאון – אינה נוכחת.

יוסי כץ: מרינה סולודקין – נגד.

יוסי כץ: אליעזר (מודי) זנדברג – במקומו אברהם פורז – נגד.

יוסי כץ: נחמה רונן – נגד.

יוסי כץ: שאול יהלום – נגד.

יוסי כץ: משה גפני – במקומו מאיר פרוש – בעד.

יוסי כץ: עבד-אלמאלכ דהאמשה – בעד.

יוסי כץ: אורי אריאל – אינו נוכח.

יוסי כץ: יורי שטרן – אינו נוכח.

יוסי כץ: בבקשה לסכם.

עבד-אלמאלכ דהאמשה: בעד עושק המיעוט.

עבד-אלמאלכ דהאמשה: שלושים, שלושים וחמישה חברי כנסת הוצאתם החוצה.

יוסי כץ: שבעה בעד, שנים עשר נגד, אחד נמנע.

יוסי כץ: הרביזיה לא אושרה.

יוסי כץ: המפתח הסיעתי של הוועדה המיוחדת אושר.

עבד-אלמאלכ דהאמשה: תן לי לומר משהו.

יוסי כץ: חבר הכנסת בוים.

זאב בוים: אני מבקש שהוועדה תמליץ פה בהחלטה למליאה מי יהיה היושב ראש, אני מציע שחבר הכנסת שירי ויצמן ממפלגת העבודה יהיה יושב ראש הוועדה המיוחדת.

מאיר פרוש: יש לי הצעה נגדית.

רחמים מלול: אתה יודע מי כל החברים?

זאב בוים: הסיעות יתנו את השמות.

אברהם פורז: האם לא הוועדה בוחרת?

אברהם פורז: ועדת הכנסת ממליצה והוועדה בוחרת.

אברהם פורז: לא?

זאב בוים: כל אחד יקבע מי החברים לפי המפתח.

זאב בוים: הלוא זו המלצה למליאה.

נחמה רונן: זו ממש הסתבכות.

אברהם פורז: זה לא כמו בוועדה רגילה שהוועדה בוחרת והמליאה מאשרת?

קריאות: - -

זאב בוים: מי בוחר את היושב ראש?

יוסי כץ: גבירתי היועצת המשפטית, האם הוועדה צריכה גם לבחור את שמות האנשים?

אנה שניידר: סעיף 17 לתקנון קובע שהכנסת בוחרת את הוועדה לפי הצעת ועדת הכנסת.

אנה שניידר: ועדת הכנסת צריכה להציע.

זאב בוים: אז צריך להביא את השמות.

אברהם פורז: קודם השמות ואחר כך היושב ראש.

זאב בוים: אז אני מציע שאנחנו נתפזר עכשיו וניפגש שוב עם השמות.

יוסי כץ: בשעה 13:45 ועדת כנסת.

יוסי כץ: כל הסיעות מתבקשות להביא את השמות.

יוסי כץ: תודה.

יוסי כץ: אנחנו ממשיכים בדיון.

יוסי כץ: רבותי, יש הצעת אי אמון של סיעות חד"ש, רע"מ, עמ"ל, בל"ד ותע"ל, בנושא יחסה של הממשלה לאוכלוסייה הערבית והצעת אי אמון של סיעת מרצ, בנושא קבלת תוכנית החירום הכלכלית והשפעתה על השכבות החלשות ושכבות הביניים.

יוסי כץ: אני מציע שלוש דקות לכל סיעה, כמקובל.

יוסי כץ: מי בעד – ירים את ידו.

יוסי כץ: מי נגד – אין.

יוסי כץ: אושר.

זאב בוים: זה דיון סיעתי, כן?

דוד לב: דיון סיעתי משולב.

יוסי כץ: דיון סיעתי משולב.

יוסי כץ: כן.

יוסי כץ: ג.

יוסי כץ: אישור הוועדה להצעה לתיקון התקנון: תיקון סעיף 9 והוספת סעיפים 9א' עד 9ג' לתקנון הכנסת בדבר מילוי מקום של חבר ועדה.

יוסי כץ: תיקון סעיף 123 בנושא הצעת חוק לקריאה שניה שהוועדה הציעה להסיר מסדר היום (הוספת סעיף 123א).

יוסי כץ: ביטול סעיף 130 בנושא הצבעה על הסתייגויות סותרות שהתקבלו בקריאה שניה (והוספת סעיף 128א במקומו)

יוסי כץ: רבותי, אנחנו אישרנו בישיבה הקודמת שני תיקונים לתקנון.

יוסי כץ: אני מבקש מהיועצת המשפטית להציג את הנושאים.

ארבל אסטרחן: אלה שני נושאים שכבר היו בפני הוועדה.

ארבל אסטרחן: נושא אחד זה הנושא של ממלאי מקום.

ארבל אסטרחן: זה הונח כבר על שולחן הכנסת, היה זמן להשגות.

ארבל אסטרחן: חבר הכנסת אורלב הוא היחיד שהגיש השגה לגבי חבר כנסת שיושב על מקום של סיעה אחרת, מה שמוסדר בסעיף 9א(2)(ג).

ארבל אסטרחן: היו איזשהם חילוקי דעות בין חבר הכנסת אורלב לחבר הכנסת גפני, בשאלה מה קורה כשנעדר מי שיושב על מקום של סיעה אחרת ואז הופץ מכתב לכל ראשי הסיעות.

ארבל אסטרחן: לא קיבלנו שום תגובה מראשי הסיעות וחבר הכנסת אורלב משך את ההשגה שלו - הבנתי שבסיעה שלו שכנעו אותו שאין מקום לזה – לכן בעצם זה הנוסח שיכול לבוא למליאה להצבעה.

ארבל אסטרחן: אנחנו רק שינינו פה משהו קטן בנוסח בעקבות הערה של סגן המזכיר, שאמר שחבר כנסת לא מייצג סיעה אחרת כשהוא יושב על מקום.

ארבל אסטרחן: בסעיף קטן (ג) כתבנו – זה הנוסח שמונח לפניכם – שכשיש הסכם בין סיעות לגבי חברות בוועדה ונעדר באופן ארעי חבר ועדה שהוא מטעם סיעה שאינה סיעתו, רשאי לבוא מישהו אחר מסיעתו ורק אם הוא לא נמצא ואחר מסיעתו לא נמצא יכול לבוא מישהו מהסיעה המקורית.

דוד לב: זה פשוט ניסוח קצת שונה שמבהיר שהוא מייצג את סיעתו.

דוד לב: כי קודם יצא שכאילו הוא לא מייצג את סיעתו.

שאול יהלום: מה שהיה לפני חצי שעה.

יוסי כץ: היה לנו עכשיו מקרה של חיים כץ.

ארבל אסטרחן: בדיוק.

ארבל אסטרחן: עמיר פרץ יושב על מקום של מפלגת העבודה.

ארבל אסטרחן: כשהוא איננו יכול חיים כץ לבוא כי העבודה נתנה את המקום שלה לסיעה של פרץ.

שאול יהלום: אם היא נתנה – גמרנו.

ארבל אסטרחן: נכון.

ארבל אסטרחן: רק אם שניהם לא היו פה, היה יכול מישהו מהעבודה לבוא.

יוסי כץ: הנה, למשל, מה שסיעת העבודה לא היתה ערה לו, חבר הכנסת ברכה שחזרתי וקראתי בשמו והוא אינו נוכח, סיעת העבודה יכלה להביא מישהו אחר במקומו.

אנה שניידר: ההחלטה שניתנה על ידינו היתה בעצם ברוח מה שכתוב כאן, כי גם התיקון הזה הוא בעצם עיגון של מצב שהיה מקובל וקיים.

יוסי כץ: זאת אומרת, אין בו חידוש.

אנה שניידר: אין בו חידוש.

זאב בוים: יש לי שאלה.

זאב בוים: רק רגע.

זאב בוים: גברתי היועצת המשפטית, אני מדבר פה עם אברהם הירשזון שהעלה דבר נכון:

זאב בוים: אנחנו קבענו עכשיו ועדה שאנחנו מקווים שהכנסת, אחר הצהרים, הערב, תאשר ותסמוך את ידיה עליה.

זאב בוים: הוועדה היא עשויה הרכב של נציג אחד לכל חמישה חברי כנסת.

זאב בוים: אנחנו היינו רוצים – אני חושב שכדאי לצורך טיב עבודתה של הוועדה – לקבוע ממלאי מקום.

זאב בוים: זאת אומרת: שתהיה אפשרות שאם מישהו לא פה, שנוכל להביא מישהו במקומו.

זאב בוים: אני לא יודע אם לכל אחד מהמשתתפים, אבל שיהיה ממלא מקום אחד לכל מי שיש לו שני נציגים, נניח.

זאב בוים: לוועדה הזאת.

זאב בוים: כי מה יקרה?

זאב בוים: אם אני ארצה להחליף, למשל, תהיה פרוצדורה נוראית.

שאול יהלום: לא.

שאול יהלום: למה?

אברהם הירשזון: אני רוצה לשמוע את היועצת המשפטית.

זאב בוים: אני רוצה לשמוע.

זאב בוים: זה עולה למליאה, אולי זו הצבעה במליאה.

אנה שניידר: אותו סעיף 17 מפורסם לתקנון בעצם אומר שברגע שהוועדה הזאת נבחרת, דינה – פרט לתקופת כהונתה כדין ועדה קרואה – אם לא קבעה הכנסת הוראות אחרות.

אנה שניידר: זאת אומרת: הכנסת רשאית לקבוע, למעשה, כל הוראה לגבי אותה ועדה.

אנה שניידר: מה שצריך זה שוועדת הכנסת תציע את כל ההצעות למליאה.

אנה שניידר: כלומר: שהמסמך שיגיע למליאה יכלול את כל האפשרויות שאתם רוצים שהכנסת תקבע.

שאול יהלום: לא, אני שואל אותך: נניח שברבע לשתיים נודיע ששאול יהלום הוא חבר הוועדה.

שאול יהלום: לא נודיע על ממלא מקום שום דבר.

שאול יהלום: אם אני אינני, האם יכול נחום לנגנטל מסיעתי להיות ממלא מקומי?

אנה שניידר: כן.

אנה שניידר: אם לא תודיעו שום דבר לגבי ממלאי מקום, יחולו הכללים הרגילים שחלים על ועדה רגילה.

שאול יהלום: אז זה יותר טוב.

זאב בוים: כן.

זאב בוים: בסדר.

זאב בוים: זה יותר טוב.

זאב בוים: שאלנו, קיבלנו תשובה.

אנה שניידר: אתם צריכים להחליט מה אתם רוצים.

זאב בוים: זה בסדר.

יוסי כץ: רבותי, מי בעד הסעיף הזה?

יוסי כץ: מי נגד – אין.

יוסי כץ: אושר.

ארבל אסטרחן: זה צריך לבוא למליאה לאישור.

יוסי כץ: יפה.

יוסי כץ: הלאה.

ארבל אסטרחן: הנושא האחר הוא גם נושא שכבר דנו בו וסוכם שהוא ינוסח מחדש לפני שהוא יונח ל-14 יום.

ארבל אסטרחן: זה גם בנושא הסתירה וגם כשוועדה רוצה להסיר הצעה מסדר היום.

שאול יהלום: אדוני היושב ראש, אני צריך לנהל איזו ישיבה.

שאול יהלום: אני מצרף את קולי לנוסח הזה.

אנה שניידר: אנחנו דנו בזה.

אנה שניידר: זה למעשה אישור פורמלי.

יוסי כץ: טוב.

יוסי כץ: אז תני לי לקרוא את זה בשקט.

יוסי כץ: החליטה הכנסת לדחות את הצעת הוועדה - - -

אנה שניידר: כלומר שהיא החליטה שבכל זאת הצעת החוק תוכן לקריאה שניה ושלישית.

יוסי כץ: אז היא מונחת בצרוף הסתייגויות.

יוסי כץ: איזה הסתייגויות?

אנה שניידר: אלה שהוועדה תכין.

אנה שניידר: צריך להכין את ההצעה תוך שבוע ואם יש גם הסתייגויות, אז לכלול אותן.

דוד לב: שבוע, אלא אם כן ועדת הכנסת מתירה יותר מזה.

אנה שניידר: נכון.

אנה שניידר: מועד אחר.

אנה שניידר: זה יכול להיות גם פחות.

יוסי כץ: לא ברור לי: "תונח הצעת החוק בצרוף הסתייגויות על שולחן הכנסת לקריאה שניה - - -באיזה נוסח?

יוסי כץ: "בנוסח שהתקבל בקריאה הראשונה או בנוסח אחד שתכין הוועדה.

יוסי כץ: אלא אם כן החליטה - - -".

יוסי כץ: למה המלים "בצרוף הסתייגויות" מופיעות בתחילת המשפט ולא בסופו?

אנה שניידר: אנחנו לקחנו את הנוסח מהסעיף שדן בקריאה שניה.

יוסי כץ: אבל אחרי זה את כותבת: "בנוסח שהתקבל בקריאה ראשונה".

ארבל אסטרחן: היא צריכה להניח נוסח לקריאה שניה ושלישית.

ארבל אסטרחן: בעיקרון, כיוון שהוועדה לא רצתה את זה, אין לה נוסח, אומרים לה: קחי את הנוסח הכחול, המקורי.

יוסי כץ: איפה ההסתייגויות?

ארבל אסטרחן: ואם את רוצה, תצרפי לו הסתייגויות.

יוסי כץ: אז צריך להיות כתוב: "תונח הצעת חוק על ידי היושב ראש בנוסח שהתקבל בקריאה הראשונה או בנוסח אחר שתכין הוועדה ובצרוף הסתייגויות - - -

דוד לב: אם תהיינה.

יוסי כץ: אם תהיינה.

אנה שניידר: זה ברור.

יוסי כץ: בסדר.

יוסי כץ: מקובל עלי.

יוסי כץ: השאר ברור.

יוסי כץ: זה בדיוק תואם את מה שאמרנו.

יוסי כץ: אני מצביע על שלושת הסעיפים: סעיף 1 סעיף 2 וסעיף 3 להצעה לתיקון התקנון.

יוסי כץ: בסעיף 1 מדברים על 123א – "בסופו יבוא - - -" בסעיף 2 מדברים על 123א ובסעיף 3 מדברים על 128א.

יוסי כץ: מי בעד – ירים את ידו.

יוסי כץ: מי נגד?

יוסי כץ: אין.

יוסי כץ: אושר.

יוסי כץ: תודה.

יוסי כץ: אחרי כן רשמה טלי רם הישיבה הופסקה בשעה 11:10.

יוסי כץ: הישיבה נתחדשה בשעה 13:45.

יוסי כץ: היו"ר יוסי כץ: רבותי, אני קורא את שמות חברי הוועדה המיוחדת.

יוסי כץ: משה גפני: האם החלטתם שזו ועדה מיוחדת?

זאב בוים: ודאי.

יוסי כץ: חבר הכנסת גפני, האם אני רושם אותך, את חבר הכנסת פרוש?

יוסי כץ: מי הנציג שלכם?

משה גפני: אדוני היושב ראש, מכיוון שאני ממפרץ אילת עברתי היום לחופי הים התיכון והייתי כל היום סביב החוק הזה, אני חושב שההחלטה שהתקבלה כאן היא החלטה לא טובה, אבל אני מבין שאתה מעלה זאת במליאה אחר הצהרים, אני מבקש להתייעץ עם סיעתי.

חיים כץ: אבל אנחנו צריכים לאשר את זה.

זאב בוים: בסדר, אנחנו נאשר נציג שלהם.

יוסי כץ: רבותי, אני קורא את שמות חברי הוועדה.

יוסי כץ: מוצע מטעם סיעת העבודה-מימד: ויצמן שירי, אברהם בייגה שוחט, יוסי כץ, איתן כבל, נואף מסאלחה; מטעם סיעת הליכוד: ישראל כץ, אברהם הירשזון, מיכאל איתן, גנדי ריגר – אני מבין שנתתם מקום לישראל בעליה.

זאב בוים: נכון.

יוסי כץ: מטעם סיעת ש"ס: עופר חוגי, רחמים מלול, אמנון כהן; מטעם סיעת מרצ: אבשלום וילן, מוסי רז; מטעם האיחוד הלאומי-ישראל ביתנו: צבי הנדל; מטעם המפד"ל: נחום לנגנטל; מטעם שינוי: יוסף פריצקי; מטעם המרכז: יחיאל לסרי, ומקום פתוח ליהדות התורה לפי שיקול דעתה- אני אודיע עליו במליאה.

יוסי כץ: מי ההצעה שלך לגבי יושב ראש הוועדה?

יוסי כץ: זאב בוים: חבר הכנסת ויצמן שירי.

יוסי כץ: מי בעד חבר הכנסת ויצמן שירי כיושב ראש הוועדה, ירים את ידו.

חיים כץ: אני מבקש הצבעה שמית.

יוסי כץ: בבקשה, הצבעה שמית – בעד או נגד חבר הכנסת ויצמן שירי כיושב ראש הוועדה.

אליעזר זנדברג: קודם כל, האם אישרנו את הוועדה?

יוסי כץ: אני מצביע על הרכב הוועדה.

רחמים מלול: לפני ההצבעה, אני מבקש התייעצות סיעתית.

יוסי כץ: בעוד דקה הצבעה.

יוסי כץ: רבותי, אני עובר להצבעה שמית על הרכב הוועדה ועל היושב ראש המוצע שירי ויצמן.

יוסי כץ: חיים כץ: קודם כל הצבעה על הרכב הוועדה.

יוסי כץ: אם הרכב הוועדה לא יעבור?

יוסי כץ: האם מישהו מבקש הצבעה שמית על הרכב הוועדה?

חיים כץ: אני מבקש הצבעה שמית.

יוסי כץ: (קורא בשמות חברי הוועדה) יוסי כץ - בעד אפי אושעיה - בעד מקסים לוי - אינו נוכח ויצמן שירי - בעד סופה לנדבר - בעד מוחמד ברכה - אינו נוכח חיים כץ - נגד (מחליף את חבר הכנסת עמיר פרץ) זאב בוים - בעד אברהם הירשזון - בעד אלי כהן - בעד (מחליף את חבר הכנסת ישראל כץ) מיכאל איתן - אינו נוכח רחמים מלול - נגד (מחליף את חבר הכנסת אמנון כהן) יצחק סבן - אינו נוכח יצחק גאגולה - אינו נוכח יאיר פרץ - אינו נוכח אבשלום וילן - בעד (מחליף את חברת הכנסת נעמי חזן) זהבה גלאון - אינה נוכחת מרינה סולודקין - בעד אליעזר זנדברג - בעד נחמה רונן - בעד שאול יהלום - אינו נוכח משה גפני - נגד עבד אלמאלכ דהאמשה – אינו נוכח אורי אריאל - אינו נוכח יורי שטרן - אינו נוכח

יוסי כץ: 11 בעד, 3 נגד.

יוסי כץ: הוועדה אושרה.

יוסי כץ: האם מישהו מבקש הצבעה שמית על יושב ראש הוועדה?

אבשלום וילן: אני מציע שליושב ראש נתלכד בהצבעה גלויה.

חיים כץ: אני ביקשתי הצבעה חשאית?

יוסי כץ: רבותי, אני מצביע על יושב ראש הוועדה.

יוסי כץ: (קורא בשמות חברי הוועדה) יוסי כץ - בעד אפי אושעיה - בעד מקסים לוי - אינו נוכח ויצמן שירי - בעד סופה לנדבר - בעד מוחמד ברכה - אינו נוכח חיים כץ - בעד (מחליף את חבר הכנסת עמיר פרץ) אברהם הירשזון - בעד זאב בוים - בעד אלי כהן - בעד (מחליף את חבר הכנסת ישראל כץ) מיכאל איתן - אינו נוכח רחמים מלול - בעד (מחליף את חבר הכנסת אמנון כהן) יצחק סבן - אינו נוכח יצחק גאגולה - אינו נוכח יאיר פרץ - אינו נוכח אבשלום וילן - בעד (מחליף את חברת הכנסת נעמי חזן) זהבה גלאון - אינה נוכחת מרינה סולודקין - בעד אליעזר זנדברג - בעד נחמה רונן - בעד שאול יהלום - אינו נוכח משה גפני - אינו נוכח עבד אלמאלכ דהאמשה - אינו נוכח אורי אריאל - אינו נוכח יורי שטרן - אינו נוכח

יוסי כץ: 13 בעד.

יוסי כץ: שיהיה לך במזל טוב, שיהיה בהצלחה ואני מקווה שלא תהיה חותמת גומי.

ויצמן שירי: אתה יודע שזה לא יהיה.

זאב בוים: מיד אחרי האי אמון תהיה ההצבעה במליאה על הוועדה.

יוסי כץ: תודה רבה, הישיבה נעולה.